མང་གཙོའི་ལམ་སྲོལ་ནི་དེང་གི་དུས་དང་མཐུན་པ་མ་ཟད།ནང་པ་སངས་རྒྱས་པའི་ཆོས་ལུགས་ཀྱི་ལྟ་བ་དང་ཡང་མཐུན་གྱི་ཡོད།འཛམ་གླིང་འདིའི་ཐོག་ལམ་ལུགས་མི་འདྲ་བ་མང་པོ་ཡོད་པའི་ནང་སྐྱོན་ཆ་རྩ་བ་ནས་མེད་པའི་ལམ་ལུགས་ཤིག་མེད།ཡིན་ཡང་།བབས་ལྷིང་བརྟན་གསུམ་དང་།མང་ཚོགས་ཀྱི་ཐེ་བྱུས་བྱེད་ཆོག་པ་བཅས་ཀྱི་ཐོག་ནས་ཐབས་ལམ་བཟང་ཤོས་དེ་མང་གཙོའི་ལམ་སྲོལ་ཡིན་པ་རེད།མ་འོངས་པའི་བོད་གསར་པ་དེ་མང་གཙོ་མཚན་ཉིད་ཚང་བ་ཞིག་ཡོང་བའི་དམིགས་ཡུལ་བཟུང་སྟེ་ང་ཚོས་བཙན་བྱོལ་དུ་སྡོད་རིང་མང་གཙོའི་ལམ་ལུགས་སྒོ་གང་ས་ནས་ལག་ལེན་བསྟར་ཏེ་ཉམས་མྱོང་བསགས་པ་དང་གསོག་བཞིན་ཡོད།